Derek Prince'i Teenistus
Keskmes on rist - 2
Osa 2/2
Kutsun oma naise ette. Aega napib, aga palju on veel öelda.
Meil on üks tunnistus, mida kasutame pidevalt,
loeme selle, see on Ilmutuse 12:11 rakendus:
"Mu ihu on Püha Vaimu tempel, lunastatud, puhastatud ja pühitsetud
Jeesuse vere läbi. Mu ihuliikmed on õigsuse vahendid,
alistunud Jumalale, Tema teenimiseks ja auks.
Kuradil pole mingit kohta minus, mingit väge mu üle,
mingit õigust mu üle - kõik on seatud õigeks Jeesuse vere läbi.
Olen saatana võitnud Talle vere ja oma tunnistuse sõna läbi ja
ma ei armasta oma elu surmani. Mu ihu on Issanda jaoks ja
ja Issand on mu ihu jaoks." - Aitäh, kallis.
See on lihtsalt üks näide, kuidas rakendada võitu,
mis Jeesus saavutas ristil saatana üle.
Järgmine põhjus, miks vajame risti tähelepanu keskmesse -
sest see on uks Jumala salajase, peidetud tarkuse juurde.
Vaatame uuesti 1 Korintlastele 2, Paulus ütles,
et me ei tegele maailma tarkusega, vaid salmis 6 räägib ta
teistsugusest tarkusest.
NEB tõlge kutsub seda "salajaseks, peidetud Jumala tarkuseks".
Oma tausta tõttu filosoofias otsisin ma just täpselt seda -
salajast, peidetud tarkust.
Ei leidnud seda teadaolevas kristlusest ega filosoofiast,
otsisin seda joogast, kõikvõimalikest kohtadest.
Siis avastasin, et on üks uks. Ja see uks oli ristikujuline ja
kui lähed läbi risti, siis teisel pool on
salajane, peidetud Jumala tarkus.
Kui oled minu moodi, siis vaimustud sellest ütlusest.
Minu jaoks on põnev omada ligipääsu
Jumala salajasele, peidetud tarkusele.
Loeme 1Kr 2:6-10 "Tarkusest me kõneleme täiuslike seas;
ent mitte praeguse ajastu ega selle kaduvate valitsejate tarkusest,
vaid me kõneleme Jumala saladusse peidetud tarkusest,
mille Jumal on ette määranud meie kirkuseks enne ajastuid."
Kui see ei tekita põnevust, ei mõista sa seda.
Jumal on valmistanud salajase, varjatud tarkuse ja
põhjus selleks on tuua meid ausse. Kas pole põnev?
Jumalal oli igavikust plaan meid ausse tuua.
Plaan on olemas Ta salajases, peidetud tarkuses,
sissepääsuks on rist. Kui astud läbi risti,
alustad teed Jumala varjatud tarkusesse.
"Ükski praeguse ajastu valitsejaist ei ole seda ära tundnud,
sest kui nad seda oleksid.., ei oleks nad kirkuse Issandat risti löönud.
"...Mida silm ei ole näinud
ega kõrv kuulnud ja mis inimsüdamesse ei ole tõusnud -
selle on Jumal valmistanud neile, kes teda armastavad."
Nii et me ei leia seda oma meelte, arutluse ega ettekujutuse läbi,
vaid "..meile on Jumal selle ilmutanud Vaimu kaudu,
kuna Vaim uurib läbi kõik, ka Jumala sügavused."
Kui astume läbi ristiukse, hakkab Püha Vaim meile ilmutama,
mida ei suudaks iialgi mõista arutlemise, ettekujutuse või
oletuste läbi - ainult ilmutuse läbi.
Ütlesin varem, et ainus asi, mida Püha Vaim austab, on rist.
Võid tulla mis tahes muul alusel, Ta ei hooli sellest.
Kui aga paned risti keskmesse, siis on Ta huvitatud.
Mulle meeldib Püha Vaimu jälgida.
Leian, et kui Püha Vaim on kohal, lähevad asjad hästi.
Selleks, et Püha Vaimu ligi tõmmata, peame üles tõstma Jeesust ja
kuulutama ristilöödud Kristust. Kui seda teeme,
ütleb Püha Vaim: see rahvas mulle meeldib,
tunnen end seal kodus, jagan sel koosolekul,
sest see teeb Mind õnnelikuks, kui ristilöödud Jeesust austatakse.
Mulle meeldiks sellest veel jagada, kuid jätkame.
"Kuid mis mulle oli kasuks, seda olen arvanud kahjuks Kristuse pärast."
Ta räägib oma taustast judaismis ja päritolust religioosse juudina.
"Jah, enamgi: ma pean kõike kahjuks Issanda Kristuse Jeesuse
kõikeületava tunnetuse kõrval. Tema pärast olen ma minetanud kõik selle
ja pean seda pühkmeiks, et saada kasuks Kristust.."
Teda ei huvita miski peale Kristuse.
"ja et mind leitaks tema seest ega oleks mul oma õigust,
mis tuleb Seadusest, vaid see õigus, mis tuleb Kristusesse uskumisest.."
Mäletad, õigsusele on vaid üks alus: usk Kristusesse.
"..see, mille Jumal annab usu peale. Ma püüan ära tunda teda ja
tema ülestõusmise väge ja tema kannatuste osadust,
saades tema surma sarnaseks, et ma kuidagi jõuaksin
ülestõusmisele surnuist."
Pauluse ülim ambitsioon oli tunda Kristust.
Ta ei kirjutanud kui keegi, kes Teda ei tunneks,
vaid ta siht oli Teda tunda paremini,
see oli pärast aastatepikkust viljakat teenimistööd.
Ta ütles: tahan tunda Ta ülestõusmise väge,
kuid sellega käib kaasas ka Tema kannatuste osadus.
Ei ole risti, pole ka krooni. Rist on tee
Jumala salajase, peidetud tarkuse juurde, mille läbi jagame Ta au.
Efeslastele 2:4-6 "Aga Jumal, kes on rikas halastuselt,
on meid koos Kristusega teinud elavaks oma suure armastuse pärast,
millega ta meid on armastanud, kuigi me olime surnud üleastumistes
- armu läbi te olete päästetud! -, ning on meid koos temaga
üles äratanud ja asetanud taevasesse olukorda Kristuses Jeesuses."
Kus me lõpuks oleme?
Taevases olukorras. Mis me teeme? Kus me istume?
Troonil. NEB tõlge ütleb, et Jumal on meid trooninud koos Kristusega.
Kui tuleme risti juurde, siis teatud mõttes siseneme nagu lifti.
Kui lähed lifti, siis jõuad sellele korrusele, mille nuppu vajutad.
Sest lift viib sind üles.
Kui me juba oleme Kristuses surma ja ristilöömise läbi,
tehakse meid elavaks Temas - imetore,
me tõuseme üles koos Temaga - fantastiline,
see pole veel kõik, kus see lift peatub?
Troonil, meid troonitakse koos Temaga.
Me ei jõua sinna pingutuse läbi, vaid sellepärast, et oleme liftis.
Sissepääs lifti on aga rist. Kui astume sisse risti läbi,
siis saame osa troonist.
Mind on alati huvitanud Moosese telk.
On kahte tüüpi inimesi: kes vaimustuvad sellest ja
need kes pole - ma kuulun esimesse gruppi.
Tean, et on neid, kes ei vaimustu, mul pole midagi selle vastu,
kuid toon kiire näite.
Kui mäletate selle telgi struktuuri, siis seal oli kolm ala,
neid eristatakse ligipääsva valguse järgi.
Kõigepealt on välisõu, kus on looduslik valgus: päike, kuu, tähed.
Siis lähed läbi esimese kardina, siin ei juhindu päevavalgusest -
Paulus ütleb, et me ei käi nägemise järgi, vaid usu -
kardina taha astumine on ususamm.
Jõuad esimesse ossa, mida kutsutakse pühaks paigaks ja
seal on küünlavalgus küünlajalal, mis saadakse oliivõli põletamisest.
See on inspireeritud Jumala Sõna valgus, mida valgustab Pühakiri.
See pole aga veel lõpp-punkt.
Esimesest kardinast läbiastumine on ülesäratamine,
kui aga astud teise kardina taha, see on ülesminek.
Teise kardina taga, kõige pühamas paigas, oled sa troonil.
Seal täidab Jeesus oma kahte ülimat ametit: kuninga- ja preestriametit.
Seal ei ole küünlavalgus. Kõige põnevam ongi,
et kui sisse astud, on seal täiesti pime - mitte mingit valgust.
Mõtlen, et paljud tahaksid sinna üldse minna?
Üks väike ruum - kandiline, ei mingit valgust ja vaid üks mööbliese.
Kas pole põnev?
Mida kaugemale lähed kristlikus elus, seda vähem on asju segamas.
Ainsad inimesed, kes lähevad läbi teise kardina,
on need, kes tahavad vaid üht -
Jumalat. See on erakordne.
Kuid teise kardina taga, kui vastad tingimustele,
tuleb valgus, mis pole looduslik, pole ka tehisvalgus,
vaid mida kutsutakse "shekinah" - tegelik Jumala ligiolu,
mis üleloomulikult seda kohta valgustab.
See on Jumala salajane, peidetud tarkus.
Sa ei pea teisest kardinast läbi minema,
võid ükskõik kus peatuda. Võid vajutada liftinuppu ja
minna maha teisel või kolmandal korrusel.
Kuid minus on miski, mis tahab jõuda nii kõrgele, kui see lift viib.
Näen suurte jumalameeste eludes, et tekib üks üksildane koht,
kus oled kaotanud kõik peale Jumala.
Kui sul on aga Jumal, on sul kõik.
See ongi Roomlastele 8 lõpp, kus saame kokku Kristusega.
Kl 3 ütleb, et Kristus on kõik ja kõiges.
Paulus ütleb: mind ei huvita Seadus või mu päritolu judaismis,
ma ei hooli sellest sugugi, sest mina tahan
olla teise kardina taga, tahan Jeesuse Kristuse ilmutust.
Ma ei taha teoloogiat, isegi õpetust mitte, tahan ilmutust.
Tahan isiklikku, lähedast ilmutust Jeesusest -
see on ainus, mis võib täielikult täita mu südameigatsuse.
Jõuame selle loengu kolmanda põhjuse juurde -
kuuenda, kui lugeda algusest - miks seada rist keskmesse.
Loodan, et olen teid vaimustanud, kui pole, siis pole hästi selgitanud.
Olen praegu nii põnevil, et võiksin rõõmust ringi karata,
kuid ei tee seda. Paulus ütleb: kui olen kaine,
siis teie pärast.
Siin see kahekordne põhjus -
rist on ülim ilming Jumala armastusest ja meie väärtusest Jumalale.
Ütlen seda uuesti: rist on ülim ilming Jumala armastusest
ja meie väärtusest Jumalale. Räägin esimesest.
Johannese 15:13-14, Jeesus räägib oma jüngritega:
"Ei ole olemas suuremat armastust kui see, et keegi annab elu
oma sõprade eest. Teie olete mu sõbrad, kui teete, mida teid käsin.."
Teisisõnu, näitan teile suurimat armastust - annan oma elu te eest.
See on ülim näide ühe inimese armastusest teise vastu -
selle inimese tahe anda oma elu teise inimese eest.
Roomlastele 5 rõhutab Paulus Jumala armastuse loomust ja
Ta armu suurust, Rm 5:6-10: "Sest juba siis,
kui me alles nõrgad olime, on Kristus surnud nende eest,
kes tollal veel jumalakartmatud olid.
Vaevalt, et keegi läheb surma isegi õige eest,
kuigi hea sõbra eest mõni ehk julgeks surra.
Ent Jumal teeb nähtavaks oma armastuse meie vastu sellega,
et Kristus suri meie eest, kui me olime alles patused.
Seda kindlamini meid päästetakse tema kaudu viha eest nüüd,
kui me tema vere läbi oleme saanud õigeks.
Sest kui me juba vaenlastena saime lepituse Jumalaga
tema Poja surma läbi, kui palju kindlamini meid päästetakse
tema elu läbi nüüd, kui me oleme juba lepitatud."
Kui analüüsida seda teksti - Paulus ütleb neli asja me olukorra kohta,
kui Kristus me eest suri.
Kõigepealt salmis 6 ütleb ta: me olime jõuetud -
me ei saanud absoluutselt midagi enda jaoks ära teha,
sõltusime täielikult Jumala halastusest.
Ta ütleb ka: Kristus suri jumalatute eest - olime jumalakartmatud,
meil oli loomus, eluviis, mõtte- ja teguviis,
mis oli täiesti võõras Jumalale.
Siis ta ütleb salmis 8: kui olime alles patused,
suri Kristus me eest. Nii et olime sõnakuulmatud,
vastuhakkajad, mitte mingil viisil otsimas lepitust Jumalaga.
Lõpuks salmis 10 ütleb ta: juba vaenlastena lepitati meid Jumalaga.
Paulus kasutab nelja erinevat väljendit me olukorra kirjeldamiseks,
kui Kristus me eest suri.
Ta ütleb, et olime jõuetud - täiesti võimetud enda jaoks midagi tegema.
Olime jumalakartmatud, mõtlen, et kas tead, mis see tähendab -
meis ei olnud midagi, mis oleks võinud Jumalat liigutada.
Kõik me kohta oli võõras Jumala loomusele.
Kolmandaks olime patused, sõnakuulmatud, vastuhakkajad.
Neljandaks olime vaenlased, olime Jumala vastased.
Kui olime selles olukorras, siis suri Kristus me eest ja
Paulus ütleb, et see on Jumala armastuse suurus me vastu.
Usun, et meil on väga oluline seda mõista.
Kohtan tihti kristlasi, kes pole kindlad, et Jumal neid armastab.
Usun, et täna ei ole siin ühtegi, kuid võib-olla ikka on.
Kui kahtled Jumala armastuses su vastu, siis need ei kao enne,
kui saad pihta, mis olukorras olid siis, kui Kristus su eest suri.
Jumal ei lase sul leida rahu ühelgi muul alusel,
sest see on ainus alus.
Võib-olla loodad mõne sõbra või jumalasulase peale või
kellegi kinnitusele, et oled armastatud.
Varem või hiljem eemaldab Jumal selle su elust,
sest Ta ei taha, et ehitad oma arusaama Tema armastusest
millegi muu peale, kui Jeesuse ohvri peale ristil.
Võib-olla raskel ajal leiad, kui mõtled, et mis toimub,
miks ma kannatan ja Jumal heidab valgust pimeduses vaid ühele asjale -
ristile. See on kõik, mida pead teadma.
Paljude me probleem on selles, et teame liiga palju ja
Jumal tahab tuua meid kohta, kus piisab vaid teadmisest,
et Kristus suri me eest.
Rääkides sellest armastusest jätkab Paulus Rm 8:35-39.
Rooma kirjast on raske edasi liikuda.
Rm 8:35 alates: "Kes võib meid lahutada Kristuse armastusest?
Kas viletsus või ahistus või tagakiusamine või nälg või
alastiolek või hädaoht või mõõk? Nagu on kirjutatud:
"Sinu pärast surmatakse meid kogu päeva,
meid koheldakse nagu tapalambaid." Siin räägitakse Jumala rahvast,
kuid sellegipoolest ei saa meid lahutada Jumala armastusest.
Teadke, et on palju kristlasi teatud maades, kes kogevad seda praegu.
Kui su pääste ei suuda sind sellest läbi kanda,
siis kontrolli oma vaimset olukorda.
Sest puudub garantii, et aasta pärast ei leia me end
sellises olukorras.
"Kuid selles kõiges me saame täieliku võidu tema läbi,
kes meid on armastanud. Sest ma olen veendunud,
et ei surm ega elu, ei inglid ega peainglid,
ei praegused ega tulevased, ei väed, ei kõrgus, ei sügavus ega
mis tahes muu loodu suuda meid lahutada Jumala armastusest,
mis on Kristuses Jeesuses, meie Issandas."
See on nn Rooma palverännaku haripunkt -
lahutamatu, igavene ühendus Jeesuse Kristusega ja
olla Tema armastuses igavesti.
Jõuame vaadata ka teist aspekti ilmingust, mis tuli risti läbi.
Esimene ilming oli Jumala armastus, teine on meie väärtus.
Võib-olla ütled: inimestel siin maal on madal enesehinnang.
Ma ei tea, kas see on päriselt nii, kuid see on väga levinud probleem
kogu Kristuse ihus.
Jällegi on vaid üks alus, kuidas teada oma väärtust -
ja see on rist.
Ükskõik mille väärtus.. näiteks, kui tahan müüa maja,
Ei tea, mis hinnad siin on, ütleme, et mu maja on 125 000 dollarit.
Kuid keegi ei maksa rohkem kui 80 000 dollarit,
siis mu maja on väärt seda, mis makstakse - 80 000 dollarit.
Nii et su väärtus ei ole see, mis sina arvad, et see on.
Su väärtus on see, mis Jumal oli nõus su eest maksma.
Mis Jumal maksis su eest?
Jeesuse vere. Vaatame Apostlite teod 20:28,
mulle meeldib see ühe sõna pärast - "Jumal".
Paulus räägib koguduse vanematega: "Seepärast pange tähele iseennast
ja kogu karja, kelle ülevaatajaks Püha Vaim on teid pannud,
et te karjastena hoiaksite Jumala kogudust,
mille ta on saanud (ostnud) iseenese vere läbi."
See oli Jumala veri, mille eest kogudus osteti.
Jumala veri Jeesuse läbi. Peetrus ütleb 1 Peetruse 1:18-19:
".. teades (paljud ei tea), et teid pole lunastatud kaduvate asjadega,
hõbeda või kullaga teie tühisest esiisadelt päritud eluviisist,
vaid Kristuse kui laitmatu ja puhta Talle kalli verega."
Laitmatu (veatu) tähendab ilma esialgse patuta,
puhta (plekita) - ilma isikliku patuta.
Täiuslikult patuta Jumala Tall Jeesus.
Pühakiri ütleb 3 Moosese 17:11: "Liha elu või hing on veres."
Ja Jumal ütleb, et olen andnud selle altari peal, et lepitada su patt.
Jesaja 53:12 ütleb, et Jeesus valas välja oma elu või hinge surmani.
Kui Jeesus valas välja vere ristil, andis Ta oma elu - oma hinge
lunastushinnaks kogu inimkonna eest. Psalmides ütleb:
Jumal on valmistanud rohke (ülevoolava) lunastuse.
Hinnast jäi ülegi veel.
Üks täiuslik, jumalik elu oli väärt rohkem kui kõik elud
või kogu inimkond kõigist aegadest ajaloos.
See elu maksti täielikult, et osta meid tagasi saatana käest.
Piibel ütleb, et oleme lunastatud Jeesuse vere läbi.
Psalm 107:2 räägib tunnistusest: "Nõnda öelgu Issanda lunastatud,
keda tema on lunastanud kitsikusest."
Sul pole enne lunastust, kuni ütled seda.
Ütlemine teeb selle sulle reaalseks.
Olen lunastatud Jeesuse vere läbi saatana käest.
Ütleme koos: olen lunastatud Jeesuse vere läbi saatana käest.
Toon veel viimase näite, Matteuse 13:45-46,
üks lühematest. Seda võib mitmeti selgitada,
kui sul on teine arusaam, kuula mind ära,
kui suudan seda selgitada, õnnistab see sind.
"Veel on taevariik kaupmehe sarnane, kes otsis ilusaid pärleid.
Kui ta siis leidis ühe eriti hinnalise hinnalise pärli,
läks ta ja müüs maha kõik, mis tal oli, ning ostis selle."
Muu hulgas näitab see Jeesust kui kaupmeest.
Ta teadis asja hinda, ta polnud turist,
Ta tundis pärle ja nägi ühte, mis oli nii väärtuslik,
et müüs selleks kõik, mis Tal oli.
Oma inimliku arusaama järgi kujutan ette kaupmeest,
kui ta naine küsib:
Miks sa kontorist jala koju tulid? - Müüsin auto maha.
- Miks sa küll seda tegid? - Müüsin maja ka.
- Müüsid maja maha? Peame tallu kolima.
- Ei, müüsin selle ka. Müüsin kõik, mis meil oli!
- Miks sa küll seda tegid? - Sest leidsin midagi,
mis oli seda kõike väärt! - Mis see siis oli?
Ta avab oma peopesa ja ütleb: see pärl on väärt kõik, mis maksin.
Mis see pärl on?
See oled sina - üks inimhing.
Kui ükski hing poleks kogu ajaloos päästetud saanud,
oleks Ta surnud sinu eest.
Nii et mõtle lõpetuseks endast kui sellest pärlist
Issanda peos ja tahan, et kuuleksid Issandat ütlemas:
"Andsin kõik, mis mul oli, et osta sind.
Sa tähendad mulle sedavõrd palju. Ära kunagi lase mul kuulda,
et sa pole midagi väärt, sest minu silmis,
oled sa väärt kõike. Andsin kõik, mis mul oli.
Sa oled nii ilus, nii täiuslik. Ma tean asjade hinda.
Kõik, mille müüsin ei olnud väärt seda, mis sina mulle tähendad -
see pärl mu peos." Kas usud seda?
Suudad seda uskuda? See muudab su elu, kui seda usud.
Sinu väärtus on see, mis Jumal su eest maksis.
Ära lase maailmal oma väärtust hinnata, see ei pruugi palju olla.
Oled väärt, mis Jumal su eest maksis.
Ütle vaid üht: aitäh, Issand!
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik